‘Laat die wit ras radikaal verwater word’: dr. Leon Weskoppies – praag.co.za
Skoppensboer het vandeesweek die voorreg gehad om ‘n onderhoud met die vermaarde dr. Leon Weskoppies te voer rondom sy ewe beroemde akademiese verslag van 200 000 woorde met die belowende titel: “Die outoritêre persoonlikheid soos gemanifesteer in nazistiese en fascistiese ontgroeningspraktyke aan die Noordwes-universiteit, Potchefstroom, se dameskoshuise: ‘n marxistiese perspektief.”
Dr. Leon Weskoppies is ‘n lang man met ‘n ruie bos grysgeworde hare en ‘n ietwat skuldige uitdrukking op sy gelaat. Omdat hy tans met belangrike psigiatriese en “krities-teoretiese” kwessies besig is, dra hy heel gepas ‘n wit jas.
Skoppensboer: Dr. Weskoppies, hoe ernstig is die situasie op Potchefstroom? Is daar ‘n hernieude uitbarsting of opwelling van fascisme en nazisme?
Dr. Leon Weskoppies (kug, dan met geesdrif): O ja! Nadat die media, oftewel die gedrukte media, meer in die besonder die Johannesburgse dagblad Beeld en sy redakteur mnr. Adderjan Beesneus, dit onder ons aandag gebring het, het ek onmiddellik geweet: Hier is ‘n krisis! En soos mnr. Rahm Emmanuel, die burgemeester van Chicago, eens gesê het: “‘n Mens moet nooit ‘n goeie krisis vermors nie.” Of wat praat ek nou als, hêhêhê…”
Skoppensboer: Waar sou u dit plaas op die skaal van krisisse? So erg soos Vigs? Ebola? Verg dit ‘n noodtoestand?
Dr. Leon Weskoppies (nou opgewonde, beduie vervaard met sy hande en arms wat voor sy gesig slinger): Vir alle praktiese doeleindes het ons reeds die noodtoestand afgekondig! Dis veel erger as Suid-Afrika se Vigspandemie, maar miskien nie heeltemal op die vlak van Ebola nie, nè… Sedert die uitbraak van fascisme egter, is ek byna 24-uur in verbinding met die minister van hoër onderwys, kameraad Blade Nzimande, en ons doen verslag soos wat die gebeure ontvou. Die doen en late van alle blanke, Afrikaanse damestudente word fyn dopgehou en ‘n reaksiemag staan by, indien nodig. As een van hulle dalk ‘n arm sou lig om ‘n aanstootlike armgebaar te maak, sal ons onmiddellik optree, summier!
Skoppensboer: Watter strawwe gaan die damestudente opgelê word? Tronkstraf, eensame opsluiting, selfs die doodstraf?
Dr. Leon Weskoppies: Ek sal eers met Baas Blade moet praat, alvorens ek enige inligting kan bekendmaak. Stel dit so: die doodstraf is nie uitgesluit nie.
Skoppensboer: Maar wat nou van enige damestudente wat dalk ballet of joga beoefen en moontlik die verkeerde handgebare maak? Sou hulle nie ook strafbaar wees nie?
Dr. Leon Weskoppies: Juistement! Ek en my liewe vriend, doktor Leuens Kruiphof, het juis by wyse van dekreet alle vorme van ballet op of naby die kampus verbied. Joga mag wel met ministeriële toestemming in uitsonderlike gevalle beoefen word.
Skoppensboer: Ek verstaan. Waarskynlik meen doktor Leuens ballet is te eurosentries binne die nuwe tye van die Afrika-renaissance…? Maar is die doodstraf vir fascistiese damestudente versoenbaar met die grondwet? Ek dag die doodstraf is verbode?
Dr. Leon Weskoppies: Kyk, my siening oor die grondwet was nog altyd: dis oop vir interpretasie. Ons respekteer die reg op lewe, maar as dit gaan oor die regstelling van wanbalanse uit die verlede, kan die doodstraf in bepaalde gevalle toegepas word. Waarom nie? (Al hoe driftiger.) Ons moet fascisme met wortel en tak uitroei! Sê ek jou!
Skoppensboer: Ek sien daar word in die verslag vermeld dat die “hoë konsentrasie wit, Afrikaanse studente in van die koshuise by die Puk-kampus… radikaal verwater” gaan word. Wat beteken dit?
Dr. Leon Weskoppies: Ek dink dis voor die hand liggend. U weet dat ons tydens die Kemptonpark-onderhandelinge in die vroeë negentigerjare die beginsel van “transhoerasie” aanvaar het. Suid-Afrika en al sy instellings moet getranshoereer word, van onder na bo, van voor na agter, und so weiter. Reeds is ons progressiewe akademici, ook aan die Puk, besig met witheidstudies waarin bevind is dat “die wit ras die kanker van die geskiedenis is”.
Skoppensboer: Soos Susan Sontag gesê het? Vanuit haar knusse woonstel in New York?
Dr. Leon Weskoppies: Mnr. Skoppensboer, ek is bly u ken die teksvers. Is u self ‘n graduandus van Witheidstudies?
Skoppensboer: Dit was so te sê my hoofvak op universiteit, doktor Weskoppies. Ek koester ‘n vurige belangstelling in Witheidstudies en dink daaraan om ‘n nagraadse kursus aan die Universiteit van Stellenbosch by proff. Amanda Gouws en Anton van Niekerk daaroor te loop.
Dr. Leon Weskoppies: Uitstekend! Alle kennis begin en eindig by Witheidstudies, asook die besef dat die wit ras ‘n siekte is wat ons in ons land en in die wêreld moet uitroei!
Skoppensboer: Met wortel en tak?
Dr. Leon Weskoppies: Juistement, juistement! Met wortel en tak!
Skoppensboer: Maar in die praktyk, hoe gaan die owerheid presies die “hoë konsentrasie wit, Afrikaanse studente radikaal verwater”? U het reeds na die doodstraf verwys. Sluit dit skerppuntaksie in?
Dr. Leon Weskoppies: Net as daar weerstand is, maar danksy die goeie samewerking van doktor Leuens Kruiphof en sy manne en vroue aldaar, verwag ons nie weerstand nie. Fascisme is in die eerste instansie, soos u weet, ‘n sielkundige afwyking of toestand wat psigiatries behandel kan word. In ons voormalige Unie van Sosialistiese Sowjetrepublieke het ons klinkende sukses daarmee behaal. Ons praat hier van “normalisering”, om almal met die nuwe, progressiewe norme in te prent. Insgelyks in ons verslag, verwys ons na die dringende behoefte aan “radikale normalisering” aan die PUK, waaronder die “afdwing van ‘n normale demografie”.
Skoppensboer: Maar hoe verhoed ‘n mens al die abnormale jong wit studente op Potch om hardnekkig voort te gaan met abnormale wit gedrag, soos om byvoorbeeld partytjies te hou met abnormale demografieë of sê maar in kafees in groepies met abnormale demografieë bymekaar te sit? Hoe gaan die owerheid en die universiteit dit alles onder beheer hou?
Dr. Leon Weskoppies: Een van die aanbevelings in ons verslag is juis dat daar veel meer kameras op en rondom die kampus aangebring moet word, sodat ons al die abnormale blanke studente kan dophou waar hulle dalk weer verbode demografiese konsentrasies mag vorm. Ons sal ook ‘n spesiale taakmag in die omtrek hê wat oombliklik kan toeslaan indien sulke voorvalle sou plaasvind.
Skoppensboer: Dit klink asof die taakspan wat u manjifieke krities-teoretiese verslag saamgestel het, sy werk goed gedoen het!
Dr. Leon Weskoppies: (Hêhêhê.) Noudat u dit sê… Ek voel trots op ons verslag wat nou deur die universiteitsraad goedgekeur sal word en daarna na Baas Blade toe sal gaan vir die nodige toepassing van bo.
Skoppensboer: Ek sien dr. Graeme Bloch “‘n besoekende professor by Wits en lid van Equal Education”, word soos volg deur Rapport aangehaal: “Die NWU het groter probleme as sy rassedemografie.” Wat sou hy daarmee bedoel? Is witheid en die abnormale konsentrasie blanke studente nie die grootste probleem en siekte van ons tyd nie?
Dr. Leon Weskoppies: Jammer, ek sal eers kameraad Bloch moet raadpleeg alvorens ek presies kan sê wat hy daarmee bedoel het. Ek het egter die grootste agting vir sy mening, komende van iemand wie se ouers en voorouers dalk ook iewers onder die nazisme gely het. Waarskynlik meen Bloch dat daar nog nie genoeg kritiese denke onder die studente aangemoedig word nie. En hier bedoel ek nou juis die kritiese teorie van Adorno, Marcuse en Horkheimer wat die lokus van die fascisme in die gesinstruktuur van die Westerse samelewing raakgesien het. Iemand met ‘n moeder en veral ‘n vader, is ‘n potensiële kandidaat vir fascistiese gedrag, dit weet ons.
Skoppensboer: Maar wat nou van Afrikaans? As die abnormale konsentrasies wit Afrikaanse studente uit die samelewing verwyder word, sal Potch nog Afrikaanse klasse mag aanbied? Is Afrikaans nie ook maar ‘n abnormale taal nie?
Dr. Leon Weskoppies: Kyk, soos ek in my artikel in Beeld gesê het wat goedgunstiglik deur Adderjan Beesneus met fanfare in sy voortreflike mondstuk vir progressiewe denke geplaas is: Afrikaans is net ‘n buffelagtige gestamp en stoot. Dus is dit nie belangrik dat Afrikaans steeds aan die PUK gedoseer word nie. En in elk geval het prof. Marlene Verdof en die res van die NWU se personeel reeds in 2005 die beleid van “funksionele meertaligheid” aangeneem, dus is dit lank nie meer ‘n Afrikaanse universiteit nie! Trouens, die aandrang op ‘n eie taal behalwe Engels is ‘n simptoom van fascisme, as u my vra.
Skoppensboer: Dus kan ons daarna uitsien dat die kampus en veral die koshuise toenemend niewit en funksioneel meertalig sal word?
Dr. Leon Weskoppies: In ‘n neutedop, ja. (Kyk op sy horlosie.) Enige verdere vrae, kameraad Skoppensboer?
Skoppensboer: Nogmaals oor die fascisme en nazisme: Stem u saam met mev. Hillary Clinton dat Wladimir Poetin soos Hitler is?
Dr. Leon Weskoppies: O ja, baie beslis! Wat hy daar in die Krim aangevang het, Russe wat hulself wil regeer en in Russies wil skoolgaan, ook hul taal op universiteit gehandhaaf wil sien, dis alles fascisme.
Skoppensboer: Glo u dus ook soos wyle prof. Jakes Gerwel dat die heengaan van die Sowjetunie en die Duitse Demokratiese Republiek ‘n groot terugslag was?
Dr. Leon Weskoppies: (Bewoë, met ‘n skor stem.) Ag, ons liewe ou USSR en DDR! Ek het, daardie keer… saam met my boesemvriend Jakes geween toe ek sien hoe die Muur afgebreek word, daardie pragtige “Skansmuur teen die fascisme” soos ons progressiewe denkers dit genoem het. (Snik, buig die hoof.) As ons net ons ou DDR kon terugkry wat vir ons sulke mooi bomme in die Wimpy’s en in Kerkstraat gemaak het, waarmee ons die fascistiese Afrikaners kon uitroei! Dis wat ons vandag nodig het: ‘n lekker demokratiese DDR-motorbom op die dameskoshuise van Potch!
Skoppensboer: (Vertroostend.) Sjoe, ek begryp. Maar daar is darem nog Swede, waar hulle een van die dae die verskil tussen mans en vroue gaan afskaf. Blykbaar moet ‘n mens nie meer “han” (hy) en “hon” (sy) op Sweeds sê nie, want dit bestendig die fascistiese illusie dat daar iets soos geslagsverskille bestaan…
Dr. Leon Weskoppies: (Bemoedig.) Nou praat u! Wat sou ons sonder die Sosiaal-Demokratiese Party van Swede gemaak het? Hulle het miljoene bygedra sodat Suid-Afrika kon normaliseer en transhoereer! (Skielik briesend.) Dis hoog tyd dat Afrikaans helemaal afgeskaf word! Nu talar vi svenska!
Skoppensboer: Tack för intervjun, doktor Weskoppies.
Dr. Leon Weskoppies: Hej da!
Skoppensboer: Hej da!
En met dié Sweedse groet, eindig die onderhoud gepas “funksioneel meertalig” in ‘n progressiewe taal.
Skrywer Dan RoodtGepubliseer op 15 Junie 2014 17 Junie 2014 Kategorieë Rubrieke, SkoppensboerSleutelwoord afrikaans, beeld, Blade Nzimande, fascisme, Graeme Bloch, nazisme, Noordwes-universiteit, ontgroening, potchefstroom
UITEINDELIK weer ‘n rubriek deur Skoppensboer !
Lekker gelees, lekker gelag – jou humor is uit die boonste rakke. Jy weet vir seker hoe om humor doeltreffend in te span.
Dankie vir die lekker humoristies-siniese aanslag. Ja, dosyne jong mans gaan dood weens ander kulturele praktyke, en geen kommissie van ondersoek word uitgestuur nie. Nog nie een persoon is dood weens iets wat baie vaagweg aan die sogenaamde Nazi saluut herinner nie. “It’s strange strange world that we live in , Master Jack” …
Die kakademikus Wessels aanvaar baie dinge. Onder andere aanvaar hy dat die studente se teken die NAZI saluut was. Dink hy nie dat dit dalk net die studente se manier was om te wys hoe diep die ANC, by wie hy so kruip vir sy gasie, en libtards, soos hy, die land in die moeilikheid het nie. Het hy ooit seker gemaak hiervan?
Leon Wessels is waar hy inpas – huurling van die ANC regering. Mens kry
eintlik so n bietjie skaam dat die man so gemaklik in die vuil vernielde land
se standaarde ingeval dat hy so waar nou kom help verniel en afbreek.
Plaas dat die man eerder probeer die ANC help om werk te skep vir die massas – maar aan die anderkant is hy ook waarskynlik net so onvermoënd om hulle te help werkskep as wat hulle self is. Nou help hy maar liewer vir hulle afbreek en vernietig – so n ou
ekstra inkomstetjie is mos darrem ook altyd welkom. Sie hoe gril ek vir die man.
Naas fw de klerk, die grootste verraaier en uitverkoper van die Blankes. Ek voel die trilling in my ruggraat, gril ek self nou laat die honde huil.
Gas wat my die meeste grief is die skaamtelose gewetenloosheid
van hierdie sleg witmense. PUK is seker nog die enigste universiteit in Suid Afrika wat nie verswak is met swakopgeleide personeel wat net wil politiek en seepkissie en vergeet dat hulle daar is vir die akademi – hulle vakgebied en opleiding van studente.
Die PUK het werklik hoe standaarde en daar is wit en swart studente daar – maar op meriete nie op grond van velkleur nie dus wanneer hierdie studente opgelei is is hulle toegerus in hulle vakgebied om diens te lewer – van hoeveel ander universiteite wat in politieke hole verander is kan dit gese word?
Leon Wessels is een van die grootste politieke verkleurmannetjies . Ek onthou hoe hy en 2 van sy vriende op perde gery het in die sestiger jare. Dit was by n byeenkoms waar Dr Verwoerd die hoof spreker was. Hy was n stoere nasionalis en trots om n Afrikaner te wees. Ongelukkig het hy al sy beginsels prys gegee om die ANC ter wille te wees. Die Leon op die perd is die ware Leon. Die ander Leon is vals.n Verraaier by uitstek.
Met goed soos weasels dan wonder ons hoekom ons land in die gemors is wat dit is. As daar soveel selfhaat onder diesulkes is hoekom versuip hulle hulself nie net maar in die see nie. Nou moet hulle die ander wat wil leef en hulleself nie haat nie ook aan hulle gemors blootstel.
Wessels, ja’k onthou nog ‘n vergadering in die raadsaal waar Holomisa en andere ( Umtata, 1990) vir die klong en Meyer ontmoet het. Tydens die gesprek het die menere sulke toegewings gemaak dat ek bloot my oë toegemaak het en gebid het,”Here red ons, ons word verraai en is uitgelewer aan die genade van ander”.
Bartho Smit sou dit nie beter kon se nie, Skoppensboer; dankie vir hierdie raak hedendaagse politiese satire.
Praag is besig om die uitleg en voorkoms te verander – Praag English is klaar, nou kan ek nie wag vir Praag AFRIKAANS nie.
Komplimente aan Dr Roodt – dit lyk GOED !
Goeiemore Trippie – ek stem saam die nuwe weergawe is lekker verbruikersvriendelik op Praag.org.
Hartlike goeie more Riempies (03:34) – ek stem, soos ‘n ander gebruiker se, lyk sommer baie professioneel ook.
Jip Trippie laat dit vir my n les wees as mens saam met die
hoenders gaan slaap moet jy maar tevrede wees om 2.30 in die oggend wakker te word, ai en dan is die dag baaaaie lank.
Gaan slaap saam met die hoenders, MAAR, ons maak hulle ook wakker soggens !
My man is hoogsontevrede met my – hy se ek is besig om dag
en nag om te ruil vanaand gaan hy my drie ure langer wakker hou, dat ek rigting kan kry, na n lang redekawel het ons ooreen gekom met twee ure later voor ek bed toe gaan. Van hieraf – langboompies toe – ek trek nooit weer in my lewe nie.
Vorige Vorige artikel: Michael le Cordeur en die Lwandle-gebeure
Volgende Volgende artikel: Het die Afrikaanse Taalraad hom aan sensuur of sluheid skuldig gemaak?